9. การจัดการ

  9.1. โครงสร้างการจัดการ

ผังองค์การ

ขอบเขตอำนาจหน้าที่ของกรรมการ

อำนาจหน้าที่คณะกรรมการบริหาร

คณะกรรมการบริหารประกอบด้วยกรรมการ 5 ท่าน

  นายฉัตรชัย บุณยะอนันต์ ประธานคณะกรรมการบริหาร

  นายสมชาย บุลสุข กรรมการบริหาร

  นายปานฑิต ชนะภัย กรรมการบริหาร

  นายแวย์น เลสเตอร์ บัคกิ้งแฮม กรรมการบริหาร

  นางสาวแดเนียล มารี เทกเกอร์ กรรมการบริหาร

คณะกรรมการบริหารทำหน้าที่พิจารณาและกลั่นกรองเรื่องสำคัญต่าง ๆ
เพื่อนำเสนอต่อคณะกรรมการบริษัทฯ เช่น เรื่องการขยายงานและการลงทุน,
การบริหารการเงินของบริษัทฯ, การปรับปรุงโรงแรม ซึ่งเป็นโครงการขนาดใหญ่ เป็นต้น

อำนาจหน้าที่คณะกรรมการบริษัท ฯ

คณะกรรมการบริษัทฯทำหน้าที่พิจารณาและตัดสินใจเรื่องต่าง ๆ
ที่คณะกรรมการบริหารนำเสนอต่อคณะกรรมการบริษัท ฯ

คณะกรรมการบริษัทฯ ณ วันที่ 31 ธันวาคม 2554 ประกอบด้วยกรรมการ 12 ท่าน คือ

1.  นายฉัตรชัย บุณยะอนันต์ ประธานกรรมการและกรรมการอิสระ

2.  นายสมชาย บุลสุข กรรมการอิสระ

3.  นายไค ควัน มิเกล โค กรรมการ

*4. นายแวย์น เลสเตอร์ บัคกิ้งแฮม กรรมการ

5.  นางสาวแดเนียล มารี เทกเกอร์ กรรมการ

6.  นายศุภเดช พูนพิพัฒน์ กรรมการ

7.  นายสุเวทย์ ธีรวชิรกุล กรรมการ

8.  นายธีรพล โชติชนาภิบาล กรรมการ

9.  นายปานฑิต ชนะภัย กรรมการ

10. นายปกรณ์ ทวีสิน กรรมการอิสระ, ประธานคณะกรรมการตรวจสอบ

11. พลเอก วินิจ กระจ่างสนธิ์ กรรมการอิสระ, กรรมการตรวจสอบ

12. ว่าที่ร้อยตรี อรรณพ สูทกวาทิน กรรมการอิสระ, กรรมการตรวจสอบ

เลขานุการบริษัท นายพิชัย ชินะโชติ

* มติที่ประชุมคณะกรรมการบริษัทฯ ครั้งที่ 1/2555 วันที่ 16 กุมภาพันธ์ 2555 อนุมัติให้

แต่งตั้ง นายโลธาร์ เพลล์ ดำรงตำแหน่งกรรมการแทน นายแวย์น เลสเตอร์ บัคกิ้งแฮม

กรรมการที่ลาออก โดยมีผลตั้งแต่วันที่ 16 กุมภาพันธ์ 2555

อำนาจหน้าที่คณะกรรมการตรวจสอบ

คณะกรรมการตรวจสอบประกอบด้วย ประธานคณะกรรมการตรวจสอบ 1 ท่าน
และกรรมการตรวจสอบอีก 2 ท่าน ซึ่งทั้ง 3 ท่านเป็นกรรมการอิสระ
คณะกรรมการตรวจสอบทำหน้าที่

-   ดูแลรายงานทางการเงินให้ตรงต่อความจริง ครบถ้วน เพียงพอและเชื่อถือได้

-   ดูแลให้มีระบบควบคุมภายในที่เหมาะสม และมีประสิทธิภาพ

-   ดูแลให้มีการปฏิบัติตามข้อกำหนดและกฎหมาย

-   ดูแลให้มีระบบการกำกับดูแลที่ดี

    สัญญาการจัดการ

บริษัทได้ทำสัญญาการจัดการบริหารงานโรงแรมกับ Sheraton Overseas Management
Corporation แห่งสหรัฐอเมริกา และจะสิ้นสุดอายุสัญญาในวันที่ 31 ธันวาคม 2554
และสามารถต่ออายุได้อีก 5 ปี
โดยบริษัทผู้บริหารจะได้รับค่าธรรมเนียมบริหารงานตามที่กำหนดไว้ในสัญญาต่าง ๆ คือ

-   สัญญาการจัดการ ซึ่งค่าธรรมเนียมจะขึ้นอยู่กับรายได้ของบริษัท

  - สัญญาอนุญาตให้ใช้สิทธิ ซึ่งค่าธรรมเนียมจะขึ้นอยู่กับรายได้ค่าห้องพักและอัตราการเข้าพัก

-   สัญญาการจองห้อง
    ซึ่งค่าธรรมเนียมจะขึ้นอยู่กับสัดส่วนเฉลี่ยค่าใช้จ่ายในการดำเนินงานของระบบรับจองห้อง

ในปี 2554 บริษัทฯ ได้มีการทำสัญญาการจัดการใหม่ โดยมีผลตั้งแต่วันที่ 1 มกราคม 2555
และสัญญามีอายุ 10 ปี

2.  การสรรหากรรมการและผู้บริหาร

  คณะกรรมการของบริษัท ฯ ประกอบด้วยกรรมการอย่างน้อย 5 ท่าน ณ วันที่ 31ธันวาคม 2554
  บริษัทฯ มีกรรมการ 12 ท่าน โดยจำแนกเป็น

  ตัวแทนจากผู้ถือหุ้นรายใหญ่ จำนวนหุ้น % จำนวนกรรมการ

  บริษัท สตาร์วูด โฮเต็ล (ประเทศไทย) จำกัด 44.00% 3 ท่าน

  บริษัท เอ็ม บี เค จำกัด (มหาชน) 29.77% 2 ท่าน

  บริษัท การบินไทย จำกัด (มหาชน) 24.00% 2 ท่าน

กรรมการอิสระ - 5 ท่าน

โดยที่ประชุมผู้ถือหุ้นเป็นผู้แต่งตั้งกรรมการ โดยใช้เสียงข้างมากตามหลักเกณฑ์และวิธีการดัง ต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3
กรรมการที่ออกตามวาระอาจถูกเลือกเข้ามาดำรงตำแหน่งใหม่ได้
ในกรณีมีตำแหน่งกรรมการว่างลงเพราะเหตุอื่นนอกจากถึงคราวออกตามวาระ
คณะกรรมการสามารถเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไป
โดยมติของกรรมการต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

ในการประชุมกรรมการ ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด
จึงจะเป็นองค์ประชุม การวินิจฉัยชี้ขาดของที่ประชุมให้ถือเสียงข้างมาก
คณะกรรมการบริษัทต้องประชุมอย่างน้อย 3 เดือนต่อครั้ง

กรรมการสองคนเป็นผู้มีอำนาจลงลายมือชื่อร่วมกันแทนบริษัท พร้อมทั้งประทับตราสำคัญของบริษัท
โดยกรรมการดังกล่าวจะต้องไม่เป็นกรรมการในกลุ่มเดียวกัน

9.3. ค่าตอบแทนผู้บริหาร

1.  ค่าตอบแทนที่เป็นตัวเงิน สำหรับปีสิ้นสุดวันที่ 31 ธันวาคม 2554

1.  ค่าตอบแทนรวมของกรรมการบริษัททุกคน

  เบี้ยประชุม (บาท) โบนัส (บาท)

1.  นายฉัตรชัย บุณยะอนันต์ 60,000.00 130,000.00

1.  นายสมชาย บุลสุข 40,000.00 130,000.00

2.  นายไค ควัน มิเกล โค 10,000.00 100,000.00

3.  นายแวย์น เลสเตอร์ บัคกิ้งแฮม - -

4.  นางสาวแดเนียล มารี เทกเกอร์ - -

5.  นายศุภเดช พูนพิพัฒน์ 40,000.00 100,000.00

6.  นายสุเวทย์ ธีรวชิรกุล 70,000.00 100,000.00

*8. นายธีรพล โชติชนาภิบาล 70,000.00 -

9.  นายปานฑิต ชนะภัย 60,000.00 130,000.00

9.  นายปกรณ์ ทวีสิน 90,000.00 100,000.00

10. พลเอก วินิจ กระจ่างสนธิ์ 97,500.00 100,000.00

11. ว่าที่รัอยตรี อรรณพ สูทกวาทิน 120,000.00 100,000.00

รวม 657,500.00 990,000.00

* นายธีรพล โชติชนาภิบาล ได้รับการแต่งตั้งเป็นกรรมการเมื่อวันที่ 25 พฤศจิกายน 2553

หมายเหตุ : โบนัสประจำปี 2553 จ่ายในเดือนมกราคม 2554

2.  ในปี 2554 บริษัทฯและบริษัทย่อยมีค่าใช้จ่ายสำหรับเงินเดือน ค่าเบี้ยประชุม โบนัส
    และผลประโยชน์อื่นของกรรมการและผู้บริหาร เป็นจำนวนเงิน

  70.9 ล้านบาท

1.  ค่าตอบแทนอื่น

- เงินกองทุนสำรองเลี้ยงชีพ 5% – 7% ของเงินเดือน สำหรับผู้บริหารคนไทย

- ที่พักและอาหารสำหรับผู้บริหารต่างชาติ

9.4. การกำกับดูแลกิจการ

- คณะกรรมการตรวจสอบได้ร่วมกับคณะกรรมการบริษัทพิจารณาและอนุมัติ

งบการเงินก่อนประกาศต่อสาธารณะ

- เจ้าหน้าที่บริหารฝ่ายต่าง ๆ รวมถึงฝ่ายการบัญชีและฝ่ายตรวจสอบภายใน

จาก Starwood ซึ่งเป็นบริษัทแม่ของ Sheratonได้ทำการตรวจสอบระบบ

การทำงานและการควบคุมภายในของบริษัทฯอยู่เป็นประจำ

- บริษัทฯ ได้จัดให้มีการตรวจสอบการปฏิบัติงานอย่างสม่ำเสมอ ให้เป็นไปตาม

กฎเกณฑ์และมาตรฐานการบัญชีที่รับรองโดยทั่วไป

- บริษัท ฯ และพนักงานของบริษัท ฯ ได้ถือปฏิบัติงานเป็นไปตามข้อกำหนดและ

กฎเกณฑ์ของ Starwood Code of Conduct อย่างเคร่งครัด

9.5. การดูแลเรื่องการใช้ข้อมูลภายใน

บริษัท ฯ
มีข้อห้ามและบทลงโทษสำหรับพนักงานที่นำข้อมูลภายในไปใช้เพื่อประโยชน์ส่วนตนซึ่งเป็นไปตาม
Starwood Code of Conduct

9.6. บุคลากร

จำนวนพนักงาน ณ วันที่ 31 ธันวาคม 2554 มีจำนวน 588 คน

ค่าใช้จ่ายเกี่ยวกับพนักงานสำหรับปี 2554 เป็นจำนวน 229 ล้านบาท
ซึ่งเป็นค่าใช้จ่ายที่ประกอบด้วย เงินเดือน โบนัส เงินสมทบกองทุนสำรองเลี้ยงชีพ ค่ารักษาพยาบาล
ค่าอาหาร ค่าภาษีที่ออกให้ ค่าประกันสังคม และค่าสวัสดิการอื่น ๆ

บริษัทฯให้ความสำคัญกับการพัฒนาคุณภาพของพนักงานและได้จัดให้มีการฝึกอบรมพนักงานให้มีความรู้ในงานและมีมาตรฐานการปฏิบัติอย่างสม่ำเสมอ
เพื่อที่พนักงานจะได้สามารถให้บริการที่น่าประทับใจแก่ลูกค้าอยู่ตลอดเวลา